**Nyírpazony Nagyközség Önkormányzat**

**képviselő-testületének**

17/2015. (XI.26.) önkormányzati rendelete

**a szociális tűzifa juttatásáról**

Nyírpazony Nagyközség Önkormányzatának Képviselő-testülete az Alaptörvény 32. Cikk (29 bekezdése alapján, a szociális igazgatásról és szociális ellátásokról szóló 1993. évi III. törvény 2. §-ban kapott felhatalmazás alapján és a 47. § (3) bekezdése alapján, a helyi önkormányzatokról szóló 2011. évi CLXXXIX. törvény 8. § (1) bekezdésében meghatározott feladatkörében eljárva a Magyarország 2015. évi központi költségvetésről szóló 2014. évi C. törvény 1. melléklet IX. Helyi önkormányzatok támogatási fejezet 13. a helyi önkormányzatok szociális célú tüzelőanyag vásárlásához kapcsolódó kiegészítő támogatásának jogcímében foglaltak végrehajtására a következőket rendeli el:

**A rendelet célja**

1. §

1. E rendelet célja, hogy a Nyírpazony településen élők részére támogatást nyújtson szociális rászorultság alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tűzifa juttatást ellátó forma jogosultsági feltételeit és az igénylés, odaítélés menetét.
2. E rendelet hatálya kiterjed Nyírpazony közigazgatási területén életvitelszerűen lakó és ott lakcímmel, vagy érvényes tartózkodási hellyel rendelkező állampolgárokra.

2. §

1. Nyírpazony Nagyközség Önkormányzat Képviselő-testülete a 3. §-a szerinti jogosultak részére természetbeni átmeneti segélyként, kemény lombos fa-fajtájú tűzifát biztosít, a kiegészítő támogatás terhére.

(2) A segélyt 2015. november 09. és 2016. január 31. között beadott kérelemre a polgármester jogosult megállapítani a kérelmek érkezési sorrendjében.

(3) A természetbeni segély pénzben meghatározott értéke a nyújtott tűzifa támogatás mennyiségétől függően - Belügyminisztérium által nyújtott kiegészítő támogatással egyezően - erdei m3-ként 14.000,- + ÁFA, valamint erdei m3-ként 1.000,-Ft + ÁFA önerő.

3. §

(1) E rendelet 1. számú melléklete szerinti formanyomtatványon beadott kérelemre, egyszeri alkalommal, házhoz szállítással háztartásonként legfeljebb 2 erdei m3 szociális tűzifa támogatásban részesíthető az a háztartásonkénti legfeljebb egy fával tüzelő  kérelmező, aki az alábbi feltételnek megfelel. A támogatás igénybevétele teljesen ingyenes, az önkormányzat ezzel szemben semmiféle ellenszolgáltatást nem kér.

(2) A támogatás megállapításakor előnyben kell részesíteni azt, aki a szociális igazgatásról és szociális ellátásokról szóló törvény szerint:

a.) aktív korúak ellátására

b.) időskorúak járadékára

c.) települési támogatásra – mely különösen a lakhatáshoz kapcsolódó rendszeres kiadások viselésével függ össze – jogosult

d.) a gyermekek védelméről és gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család

e.) háztartásában – az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége – az egy főre eső jövedelem nem haladja meg egyedül élő esetén a mindenkori öregségi nyugdíj legkisebb összegének 150 %-át (42.750,- Ft), családban élő esetén a mindenkori öregségi nyugdíj legkisebb összegének 130%-át (37.050,- Ft).

4. §

A jogosultság és a kérelemben foglaltak valódisága minden estben környezettanulmány készítésével vizsgálható.

5. §

Amennyiben a jogosult az e rendelet alapján részére biztosított tűzifát értékesíti, vagy utólag megállapításra kerül, hogy azt nem a jogosult igényelte és kapta, a következő évek során, ugyanezen, jogcímen való juttatás igénylésekor kizárható

 **A rendelet hatálya**

6. §

A rendelet 2015. november 27-én lép hatályba, és 2015. február 29-én hatályát veszti.

**Nyírpazony, 2015. november 27.**

 **Dubay László Dr. Kardos Csaba**

 **polgármester jegyző**

Záradék:

A rendeletet 2015. november 26. napján kihirdettem!

 **Dr. Kardos Csaba**

 **jegyző**